ai majaw, mat mat na malai myu kaba ladat kaw shang lawm ai zawn rai nga ai ntara ai myen ausya mung mungkan hpe shatsawm na htawng madun na matu Awng san kaw hte shaning 60 ni jan rawt malan ai simsa lam grai nla ga yu ai KNU gaw ahkyak dik masa kaba rai nga lu ai.
Bai simsa la ai bawsang rawt malan hpung ni a shamu shamawt bawngban ai mabyin ni gaw annau ni a matu yu maram nna shawng lam mahkyen hpe asan mai dawdan lu ai. Annau
ni simsa lam shawng nla ai gaw myen hpe masa kaba 2 hte matep gasat nga ai hte bung ai, UNFC hku matut n gun dat yang grau tang du na re, tinang myu sha nsum machyi na matu lagat si mung sha ndan pala nsen mung madat re ningsam shapraw ra sai. Wan lam jahten kau nna Du Du sha na ladat tam ra sai. Myen nau yu kaji ai masa pru nga ai. Ya bawng lai mat wa sai bawsang ni mabyin hte NLD ni a rapdaw kata kaw byin sa wa na mahkyen hpe n'law htum shata 6 daram la yu ra ai, ndai lapran hpyen masa grau shaja yang kaja na re.
Dai ni annau ni kamsham nga ai Karai gaw chyasi nre, lungpa hta ka tawn nna Tara kanu 10 hta hkrung taw nga ai ni mung nrai saga ai, ashan salum hta ka tawn ai ni rai saga ai majaw masha a mu chye nlu ai kata lam myit marai atsam n'gun myit makru ningnan hta Karai a wenyi hte sumsing lamu kasa ni hte rau tengman ai majan hpe gasat nga ga ai, nhtoi yu ai sara shaga ai u laseng yu ai chyaba wawt ai, Dumsa shaga ai, nampum toi ai, shapawt soi ai, numla shaga ai zawn re ni hpe ja ja koi gam ra nga ga ai. Hkang chyasi hte nhkawm sa saga, ten naw lu yang Karai hte rau rawt sa saga.
Pyusawhti hkaw hkam a matu mara ni hte shata mada ai u tawng shayi ni kade ram lu ka manawt na kun? Maram yu nna annau ni a lamu ga hta nsun n-ang tara n'lang ai shang gabye manau tam nga ai chyasam lagaw katsing lata katsing ni yawng hpe kahtam daw kau ga.
Dai ni annau ni kaw na masha a shangun sha hkrum nga ai ni, htawng madun sha hkrum nga ai ni, myen Maung Gam, Maung Naw La nga shangun sha hkrum nga ai, n-gawn hpyen KDA/ NDAK/ HKUN MYET HPUNG DU MUN yan nau, Lasang Awng, Rawang Tang Gu Hpung hte myen a shingnan lagaw lata tai ya taw nga ai ni e sung sung myit yu nna sak hkrung na ten nau nna sai hpe ja ja dum ra sai law, madu si mat yang kashu kasha ni a myi man myen a mai dang lahpyang kaw shawn matep htu matsut bang tawn kau da na ngu nga mani? Asak naw hkrung nga yang n'htoi naw mu lu nga yang Chyu jaw ai NU yan Wa hpang de lawan wa rit. Masha a shangun sha hkrum nga ai hpe mu yang Nu a chyusi machyi ai, Wa a sinda hpawm ai yaw. Kashu kasha ni myu a lapran gara hku myi man hpaw na sharin kau da ya rit.
Tsaw ra dik ai ma ni ngwi pyaw sim sa ai hte nampan kadiba panyep n'tsa manyi sum sai gin sup chyai nga ai hpe she galoi mung mu mayu shingran ai, Goi......NU yan Wa a kasha ngai.......
Baren Numraw
kac_Latn kac_Latn kac_Latn kac_Latn kac_Latn kac_Latn kac_Latn kac_Latn